Diari Oficial de la Generalitat Valenciana


Sumari del DOGV 3369, del 10-11-1998 (1998/902632)

Ajuntament de Mutxamel. Informació pública de les bases específiques que han de regir les proves de selecció per a l'accés a places de guàrdia de la Policia Local.
-------------------------------------------------------------------------------------------------------------------------------------------------------------------

### Dades del document

Número de DOGV
:   3369

Data del DOGV
:   10-11-1998

Secció del DOGV
:   I. DISPOSICIONS GENERALS

Número del document
:   1998/902632


Data del document
:   18-09-1998

Organisme emissor


Tipus de document
:   Convocatòria

Descriptors 

:   * Mutxamel
    * policia
    * administració local
    * concurs administratiu

Ajuntament de Mutxamel. Informació pública de les bases específiques que han de regir les proves de selecció per a l'accés a places de guàrdia de la Policia Local. [1998/M8853]  
El Ple de l'Ajuntament, en sessió celebrada el dia 1 de setembre d'enguany, va aprovar les següents bases:  
Bases específiques que han de regir les proves de selecció per a l'accés a places de guàrdia de la Policia Local.  
Primera. Nombre i característiques de les places convocades  
1. Es convoquen les persones interessades a accedir a places de guàrdia de la Policia Local.  
2. Aquestes places estan integrades en l'escala d'administració especial, subescala serveis especials, classe Policia Local, escala bàsica, categoria guàrdia.  
3. De les places convocades, es reservaran per a la provisió pel procediment de concurs de mèrits entre funcionaris pertanyents a altres cossos de la Policia Local de la Comunitat Valenciana, les places que en l'annex del Decret 152/1991, de 29 d'agost, del Consell de la Generalitat Valenciana, s'estableixen per a proveir-les per aquest sistema.  
4. Els llocs de treball que no resulten adjudicats per concurs de mobilitat incrementaran els que han de ser proveïts per oposició llliure.  
5. Els llocs de treball que s'adjudiquen per concurs de mobilitat es consideraran de caràcter voluntari i no generaran el dret a pagament d'indemnització per cap concepte.  
6. El nombre d'aspirants aprovats en les proves selectives no podrà excedir del nombre de places convocades, al qual podran agregar-se les vacants que s'hagueren produït fins a la realització d'aquestes, dins dels límits assenyalats en l'article 18 de la Llei 30/1984, de 2 d'agost.   
Segona. Requisits dels candidats  
1. Per a ser admesos a la realització de les proves selectives, els aspirants hauran de complir els requisits que s'indiquen en les bases genèriques i els següents:  
A) Aspirants per oposició llliure:  
a) Estar en possessió del títol de Graduat Escolar o equivalent.  
b) Tindre complits 18 anys i no haver complit els 31 en la data d'acabament del termini de presentació d'instàncies.  
c) Estar en possessió dels permisos de conduir A-2 i B-2 o equivalents, d'acord amb el Reglament General de Conductors.  
d) Tindre una estatura mínima de 1,65 metres per als homes i 1,60 metres per a les dones.  
B) Aspirants per concurs de mobilitat:  
a) Ser funcionari de carrera, integrat en la subescala de serveis especials, Policia Local, de qualsevol dels municipis de la Comunitat Valenciana.  
b) Haver romàs almenys dos anys en el lloc de treball des del qual es concursa.  
c) Que no falten menys de 10 anys per a complir l'edat de jubilació forçosa.  
d) Estar en possessió dels permisos de conduir A-2 i B-2 o equivalents, d'acord amb el Reglament General de Conductors.  
2. La taxa per drets d'examen és de 2.000 pessetes.  
Tercera. Proves selectives  
A) Per als aspirants pel torn lliure.  
Les proves constaran dels següents exercicis.  
1. Proves prèvies.  
Els aspirants hauran de comparéixer a aquesta prova portant el certificat mèdic oficial, expedit per un professional qualificat, en què haurà de constar expressament l'aptitud o falta d'aquesta per a l'exercici del càrrec i que el dit certificat s'ha efectuat d'acord amb el quadre d'exclusions establit per l'Ordre de 22 de desembre de 1997, de la Conselleria de Presidència. Aquest certificat mèdic haurà d'expedir-se en els 10 dies anteriors a la seua presentació.  
No obstant l'anterior, els aspirants proposats pel tribunal hauran de sotmetre's a una exploració mèdica de contrast per un facultatiu designat per l'Ajuntament de Mutxamel, que es realitzarà d'acord amb el mateix quadre d'exclusions de l'ordre esmentada en el paràgraf anterior.  
Seguidament es comprovaran els permisos de conduir i es calcularà l'estatura dels aspirants; no podran iniciar les proves aquells que no complisquen els requisits exigits.  
A continuació es realitzarà el reconeixement psicotècnic, ajustat a l'annex III de l'Ordre de 5 de desembre de 1994, de la Conselleria d'Administració Pública.  
El certificat mèdic i el reconeixement psicotècnic tindran caràcter obligatori i eliminatori, i es qualificaran com a apte o no apte.  
2. Primer exercici.  
De caràcter obligatori i eliminatori. Consistirà a superar les proves d'aptitud física que posen de manifest la capacitat per a l'exercici del lloc de treball i que tindran com a contingut i marques mínimes, almenys, les següents:  
a) Escalada de corda amb presa de peus: homes, 4 metres; dones, 3 metres.  
b) Salt de longitud amb carrera: homes, 1,10 metres; dones, 1 metre.  
c) Carrera de velocitat en 60 metres: homes, 10 segons; dones, 12 segons.  
d) Carrera de resistència en 1.000 metres: homes, 4 minuts; dones, 4 minuts i 10 segons.  
La qualificació d'aquest exercici serà d'apte o no apte i caldrà superar com a mínim quatre de les proves per a ser qualificat com a apte.  
3. Segon exercici.  
De caràcter obligatori i eliminatori. Consistirà a desenvolupar per escrit, durant un temps de tres hores, quatre temes elegits per sorteig; un de cadascun dels grups primer a quart, ambdós inclusivament, del temari que figura com a annex I d'aquesta convocatòria. Aquests temes seran llegits en sessió pública davant el tribunal, que podrà formular les preguntes o els aclariments que sobre aquests jutge oportuns. S'hi valoraran la claredat d'idees, la facilitat d'expressió verbal i el coneixement sobre els temes exposats.  
4. Tercer exercici.  
De caràcter obligatori i eliminatori. Consistirà a contestar per escrit un qüestionari de 50 preguntes amb respostes alternatives sobre els temes que componen la part cinquena del programa que figura com a annex I d'aquesta convocatòria.  
Aquest exercici es qualificarà com segueix:  
- Cada pregunta contestada correctament es puntuarà amb 0,20 punts.  
- Cada pregunta contestada incorrectament (assenyalant com a vertadera una alternativa que no és la correcta) es penalitzarà amb 0'10 punts, és a dir, es puntuarà amb -0,10 punts.  
- Les preguntes sense contestar o contestades en més d'una de les alternatives no puntuaran, encara que alguna de les contestades siga correcta, ni seran objecte de penalització.  
El temps màxim per a la realització d'aquest exercici serà de 45 minuts.  
5. Quart exercici.  
De caràcter obligatori i eliminatori. Consistirà en la resolució d'un supòsit pràctic sobre intervenció policíaca, elaboració d'atestat, informe, etcétera.  
El temps màxim per a la realització d'aquest exercici serà d'una hora.  
6. Cinqué exercici.  
De caràcter obligatori i no eliminatori. Consistirà a traduir del castellà al valencià i viceversa, un text proposat pel tribunal, en un temps màxim d'una hora.  
Aquest text, que facilitarà el tribunal, serà extret del Diari Oficial de la Generalitat Valenciana.  
S'hi valorarà l'exactitud de la traducció.  
Aquest exercici es qualificarà de 0 a 2 punts.  
7. Qualificació dels exercicis.  
Els exercicis segon, tercer i quart es qualificaran de 0 a 10 punts, i seran eliminats els aspirants que no aconseguisquen una puntuació mínima de 5 punts en cadascun d'aquests.  
8. Curs teoricopràctic.  
El tribunal formularà a la corporació una proposta dels aspirants que havent superat les proves selectives, i després de presentar la documentació exigida per les bases de la convocatòria, hagen d'incorporar-se a l'Institut Valencià de Seguretat Pública per a seguir el curs de contingut teoricopràctic, integrat per dues fases: una de formació i selecció en el dit institut, amb una duració de quatre mesos, i una altra, una vegada superada l'anterior, de pràctiques en aquest Ajuntament, amb una duració de dos mesos. Per a la realització del curs els aspirants seran nomenats funcionaris en pràctiques i percebran les retribucions corresponents.  
Superat el curs selectiu, l'Institut Valencià de Seguretat Pública formularà la corresponent proposta de nomenament.  
Els aspirants que no superen el curs selectiu podran incorporar-se al curs immediatament posterior i si no superen aquest segon curs quedaran definitivament decaiguts en el seu dret de reserva.  
B) Per als aspirants per concurs de mobilitat.  
Per a la provisió dels llocs de treball de guàrdia de la Policia Local oferits per concurs de mobilitat, el procediment selectiu constarà de: reconeixement mèdic, prova psicotècnica, concurs de mèrits.  
1. Reconeixement mèdic i prova psicotècnica.  
A aquesta prova hauran de comparéixer els aspirants portant un certificat mèdic oficial, expedit per un professional qualificat, en què s'haurà de fer constar expressament l'aptitud o falta d'aquesta per a l'exercici del càrrec i que el dit certificat s'ha efectuat d'acord amb el quadre d'exclusions establit per l'Ordre de 22 de desembre de 1997, de la Conselleria de Presidència. Aquest certificat mèdic haurà d'expedir-se en els 10 dies anteriors a la seua presentació.  
No obstant l'anterior, els aspirants proposats pel tribunal hauran de sotmetre's a una exploració mèdica de contrast per un facultatiu designat per l'Ajuntament de Mutxamel, que es realitzarà d'acord amb el mateix quadre d'exclusions de l'ordre esmentada en el paràgraf anterior.  
Seguidament es comprovaran els permisos de conduir i no podran continuar el procediment els qui no complisquen els requisits.  
A continuació es realitzarà el reconeixement psicotècnic, ajustat a l'annex III de l'Ordre de 5 de desembre de 1994, de la Conselleria d'Administració Pública.  
El certificat mèdic i el reconeixement psicotècnic tindran caràcter obligatori i eliminatori, i es qualificaran com a apte o no apte.  
2. Concurs de mèrits.  
La valoració dels mèrits s'efectuarà d'acord amb el barem general aprovat per l'Ordre de 20 de gener de 1998, de la Conselleria de Presidència.  
1. Titulació acadèmica  
Fins a un màxim de 15 punts.  
Es valoraran les titulacions acadèmiques acreditades pels concursants que siguen superiors a les exigides per a accedir a l'escala i la categoria a què pertanyen, d'acord amb la següent escala:  
a) Grup A:  
- Doctor 10 punts.  
- Llicenciat o equivalent 8 punts.  
b) Grup B:   
- Diplomat universitari o equivalent 7 punts.  
c) Diplomat en Criminologia 7 punts.  
d) Grup C:   
- Batxillerat, Formació Professional de segon grau 5 punts  
e) Superació de proves d'accés a la universitat per   
 a majors de 25 anys 5 punts.  
No es valoraran com a mèrit, aquelles titulacions que figuren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés a la universitat sols es computarà una d'aquestes. La possessió del títol de Batxillerat o Formació Professional de Segon Grau exclourà la valoració de les proves d'accés a la universitat per a majors de 25 anys.  
2. Grau personal  
S'adjudicarà un màxim de 3 punts per la possessió d'un determinat grau personal consolidat en la carrera administrativa de la següent forma:  
a) Per posseir un grau personal superior al nivell del lloc sol·licitat: 3 punts.  
b) Per posseir un grau personal igual al nivell del lloc sol·licitat: 2 punts.  
c) Per posseir un grau personal inferior al nivell del lloc sol·licitat: 1 punt.  
3. Antiguitat  
Fins un màxim de 20 punts:  
a) Per cada any complet d'antiguitat en la mateixa escala i categoria de la Policia Local o superior: 1,50 punts.  
b) Per cada any complet d'antiguitat en una categoria inferior de la Policia Local: 1,25 punts.   
c) Per cada any complet d'antiguitat prestat en altres forces i cossos de seguretat: 0,50 punts per any complet, fins un màxim de 10 punts.  
d) Per cada any complet d'antiguitat prestat en qualsevol administració pública: 0,25 punts per any complet, fins un màxim de 10 punts.  
4. Altres mèrits  
Fins un màxim de 15 punts:  
a) Coneixement del valencià acreditat amb certificat oficial de la Junta Qualificadora de Coneixements del Valencià:  
- Certificat de coneixements orals 0,75 punts.  
- Certificat del Grau Elemental 1,25 punts.  
- Certificat del Grau Mitjà 2,50 punts.  
- Certificat del Grau Superior 3 punts.  
b) Coneixement d'un o més idiomes acreditats documentalment mitjançant certificació expedida per facultat o escola oficial reconeguda: 3 punts per cadascun. La superació dels distints cursos complets que conformen els estudis oficials de les distintes facultats o escoles oficials es valoraran a raó de 0'60 punts per curs complet.  
5. Cursos.  
Fins un màxim de 30 punts.  
- Per realització de cursos organitzats per l'IVASP o homologats per aquest, s'ajustaran al següent barem:  
 Diploma Certificat Certif. aprof.  
Nombre d'hores d'assistència d'aprofitam. excel.lent  
De 20 a 50 h 0,5 1 2  
De 51 a 100 h 1 2 4  
De 101 a 150 h 2 3 6  
De 151 a 200 h 3 4 8  
De 201 a 250 h 4 5 10  
Més de 250 h 5 7 14  
Quan es tracte de cursos de duració inferior a la mínima susdita, la puntuació d'aquests vindrà donada per la suma del còmput d'hores i/o assistència d'aquests. En cas d'haver impartit hores com a professor en els cursos, es puntuaran amb el barem corresponent al certificat d'aprofitament i sense superar per aquest concepte el màxim de 10 punts.  
Els cursos organitzats i impartits per l'IVASP, realitzats amb anterioritat a la data d'entrada en vigor de la Resolució de la Direcció General d'Interior de data 24 de març de 1995, sobre cursos de formació impartits per l'IVASP (10 d'abril de 1995), així com els realitzats pel Ministeri de l'Interior o altres ministeris o conselleries relacionats amb la funció policíaca o organismes anàlegs, escoles de policia de les corporacions locals o de comunitats autònomes, ambdues expressament reconegudes per l'IVASP, es valoraran en tot cas amb la puntuació corresponent al diploma d'assistència.  
Els cursos bàsics de formació inicial i els cursos de capacitació no seran objecte de puntuació.  
Els cursos de dispensa en un grau del requisit de titulació, es puntuaran com cursos amb certificat d'aprofitament o d'aprofitament excel·lent segons els casos, no seran puntuables si ja es van tindre en compte a efectes de titulació acadèmica per a promoció interna.  
6. Premis, distincions i condecoracions.  
Fins a un màxim de 10 punts.  
a) Per estar en possessió de la Placa Col·lectiva al Mèrit Policíac de la Generalitat Valenciana, 1 punt.  
b) Per estar en possessió de la Placa Individual al Mèrit Policíac de la Generalitat Valenciana, 3 punts.  
c) Per estar en possessió de la Medalla al Mèrit Policíac de la Generalitat Valenciana, 2 punts.  
d) Per ser objecte de felicitació o menció individual pel director general de la conselleria competent en matèria de Policia Local, 1 punt per cadascuna d'aquestes.  
e) Per ser objecte de felicitació o menció col·lectiva pel director general de la conselleria competent en matèria de Policia Local, 0'25 punts per cadascuna d'aquestes.  
f) Per condecoracions concedides per altres administracions públiques com a reconeixement a la lloable, extraordinària i meritòria actuació policíaca a títol individual, 0'50 punts per cadascuna d'aquestes. Si la condecoració és concedida a títol col·lectiu, 0'25 punts per cadascuna d'aquestes.  
g) Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació a títol individual, 0'25 punts per cadascuna d'aquestes.  
7. Altres mèrits.  
Fins a un màxim de 4 punts.  
Es valoraran els coneixements en administració i gestió de recursos humans i informàtica, títols de socorrista aquàtic, primers auxilis, curs de submarinisme, arts marcials, defensa personal, felicitacions, així com els cursos inclosos en el Pla de Formació Contínua i altres degudament acreditats i no valorats en els anteriors apartats, tots ells lliurement apreciats pel tribunal qualificador, fins a un màxim de 0'25 punts per mèrit acreditat.  
La intervenció com a ponent en conferències i seminaris relacionats amb l'activitat policíaca i reconeguts per l'IVASP, es valorarà fins a un màxim de 0'50 punts.  
Les publicacions relacionades amb l'activitat policíaca es valoraran fins a un màxim de 0'75 punts cadascuna d'aquestes.  
8. Prova i entrevista personal  
Es realitzarà davant el tribunal qualificador i es valorarà fins un màxim de 10 punts, amb el contingut i la puntuació que s'assenyala a continuació:  
a) Coneixement del terme municipal, llista de carrers, serveis, institucions, organització i administració municipal i altres de particular interés per a la població local de l'ajuntament convocant, s'acreditaran mitjançant la superació d'una prova objectiva consistent en un màxim de 50 i un mínim de 25 preguntes amb respostes alternatives. La valoració d'aquesta prova serà de 6 punts.  
b) Entrevista personal. Es valorarà i comprovarà l'aptitud, eficàcia, iniciativa i experiència professional del concursant en activitats anteriors, fins un màxim de 4 punts.  
Unicament seran citats per a realitzar la prova i l'entrevista, mitjançant la convocatòria corresponent i amb la menció expressa de les puntuacions aconseguides, aquells aspirants la puntuació dels quals, sumats els mèrits amb el màxim possible de l'entrevista, arribe almenys a 20 punts.  
Cinquena. Dret supletori  
En allò que no disposen aquestes bases s'aplicarà el que disposa la normativa de general i supletòria aplicació relativa a la selecció de personal en l'administració pública, i en les bases genèriques aprovades per a la selecció de personal funcionari que es publicaren en el Butlletí Oficial de la Província número 24, de 24 de febrer de 1998.   
Sisena. Referència a la normativa  
Les normes indicades en aquestes bases quedaran substituïdes per les que es dicten i que les substituïsquen o complementen.  
ANNEX I  
Temari  
Part primera. Dret polític i administratiu.   
Tema 1. Organització política de l'estat espanyol. Classes i forma d'estat. Organització territorial de l'estat. La Corona. Poder legislatiu. Poder executiu. Poder judicial. Relacions entre el govern i les Corts Generals.   
Tema 2. La Constitució espanyola. El sistema constitucional. La Constitució espanyola de 1978. Principis generals. El Tribunal Constitucional.  
Tema 3. Les Corts Generals. Les cambres. La funció legislativa. L'administració de justícia.  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.  
Tema 6. Administració local. Caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.  
Tema 7. El dret administratiu. Fonts. La llei. Normes no parlamentàries equiparades a la llei. El reglament, concepte i classes. El procediment administratiu.  
Part segona. Règim local i policia.  
Tema 8. El municipi, òrgans unipersonals de govern. L'alcalde, els tinents d'alcalde, els regidors.   
Tema 9. El municipi, òrgans col·legiats de govern. El Ple de l'ajuntament. La Comissió de Govern. Organs consultius i participatius. Les comissions informatives.  
Tema 10. La seguretat ciutadana. Autoritats competents. Funcions de la Policia Local segons la Llei Orgànica de Forces i Cossos de Seguretat. Actuacions de la Policia Local en col·laboració amb la resta de forces i cossos. Policia governativa i judicial.  
Tema 11. La Policia Local, conceptes previs. Missions i objectius. Estructura orgànica i funcional.  
Tema 12. El binomi policia local-ciutadà, conceptes previs. Relació i finalitat. Suports ètics. Normes d'actuació.  
Tema 13. Ordenament legislatiu de la Policia Local i Llei Orgànica de Forces i Cossos de Seguretat de l'Estat. Principis bàsics d'actuació. Disposicions estatutàries comunes. Règim disciplinari.  
Tema 14. Llei de la Generalitat Valenciana de Coordinació de Policies Locals de la Comunitat Valenciana. Disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.  
Part tercera. Dret penal i policia administrativa.  
Tema 15. El Codi Penal. Concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.  
Tema 16. Classes de faltes. contra les persones, contra el patrimoni, contra els interessos generals i contra l'ordre públic.  
Tema 17. Classes de delictes: contra les persones, contra la llibertat i la llibertat sexual, contra el patrimoni i contra l'ordre socioeconòmic.   
Tema 18. Obligacions i competències dels ajuntaments. Les ordenances municipals. Els bans d'alcaldia.  
Tema 19. Ordenances municipals. Concepte i classes. Infraccions. Potestat sancionadora. Principals infraccions a bans i a ordenances. Procediment sancionador.  
Part quarta. Trànsit.  
Tema 20. Text articulat de la Llei de Bases 18/1989. Tipificació de les principals infraccions de trànsit que constitueixen delicte. Procediment sancionador. Competències municipals.  
Tema 21. Reglaments que puguen sorgir del desplegament de la Llei de Bases sobre Trànsit i Circulació de Vehicles a Motor i Seguretat Viària.  
Tema 22. El trànsit viari. Introducció. Vies, vehicles i conductors. Les condicions tècniques del vehicle. Classes de transport.  
Tema 23. El transport. Servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transports i altres requisits principals.  
Tema 24. Els accidents de trànsit. Concepte i consideracions prèvies. Les causes. Classes i fases.  
Part cinquena. Llista de carrers i terme municipal.  
Tema 1. Llista de carrers municipal. Carrers i partides rurals i la seua ubicació.  
Tema 2. Ubicació de centres oficials de la ciutat.  
Aquestes bases podran ser impugnades en els casos i la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La qual cosa es fa pública per a general coneixement.  
Mutxamel, 18 de setembre de 1998.- L'alcadessa accidental: Amparo García Sala.